Alkoholiseaduse muudatuse ettepanekud on esitatud n.ö korrektsuse tagamiseks. Alkoholiseaduse § 30 lõikes 1 tehakse täpsustus, millest tulenevalt ei pea majutusettevõte alkohoolse joogi jaemüügi õiguse saamiseks omama eraldi registreeringut, vaid selle õiguse võib ta saada majutusettevõtte registreeringu alusel, kui registreeringus sisaldub märge alkohoolse joogi jaemüügi kohta. Eesmärk on vältida topeltregistreeringute tegemist ning seeläbi luua õiguslik regulatsioon ettevõtjale lihtsamaks ning selgemaks.